AAV บินสูง! กำไร Q3/59 โตกว่า 3 เท่าตัว จ่อปันผล 0.15 บ./หุ้น
AAV บินสูง! จำนวนผู้โดยสารโต-ต้นทุนเชื้อเพลิงลดลงหนุนกำไร Q3/59 เพิ่มขึ้นกว่า 3 เท่าตัวมาที่ 396.63 ลบ. จากปีก่อนมีกำไร 91.60 ลบ. ขณะที่ 9เดือนแรกมีกำไรอยู่ที่ 1.83 พันลบ. โตกว่า 1 เท่าตัว จากปีก่อนมีกำไร 803.94 ลบ.จ่อปันผล 0.15 บ./หุ้น XD 22 พ.ย.59 กำหนดจ่าย 7 ธ.ค.นี้
10 พ.ย. 2559

บริษัท เอเชีย เอวิเอชั่น จำกัด (มหาชน) หรือ AAV รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 396.63 ล้านบาท หรือมีกำไรสุทธิ 0.0818 บาทต่อหุ้น เพิ่มขึ้น 333% จากช่วงเดียวกันของปีก่อนที่มีกำไรสุทธิ 91.60 ล้านบาท หรือมีกำไรสุทธิ 0.0189 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากจำนวนผู้โดยสารยังคงเติบโตและต้นทุนเชื้อเพลิงลดลง
ขณะที่ ผลการดำเนินงานช่วง 9 เดือนแรกมีกำไรสุทธิ 1.83 พันล้านบาท หรือ 0.377 บาทต่อหุ้น เพิ่มขึ้น 127% จากช่วงเดียวกันของปีก่อนที่มีกำไรสุทธิ 803.94 ล้านบาท หรือ 0.1658 บาทต่อหุ้น
พร้อมกันนี้ บริษัทได้ประกาศจ่ายเงินปันผลงวดดำเนินงานวันที่ 1 ม.ค.2559 ถึงวันที่ 11 พ.ย.2559 และกำไรสะสม อัตราจ่ายเป็นเงินสด 0.15 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 22 พ.ย.2559 ทั้งนี้ กำหนดจ่ายเงินปันผลในวันที่ 7 ธ.ค.2559